
JAVASLAT
Móri Pitypang Óvoda akadálymentes bejárat kialakítás 
ajánlatkérési eljárás lezárása tárgyában

Mór Városi Önkormányzat Képviselő-testületének Pénzügyi Bizottsága a 240/2026. (VII.24.) határozatával döntött a „Móri Pitypang Óvoda akadálymentes bejárat kialakítása” tárgyában ajánlatkérési eljárás megindításáról.

Az ajánlatkérésre felkért hét vállalkozó közül három vállalkozó nyújtott be ajánlatot az Ajánlattételi Felhívásban meghatározott határidőre. A KULCS Kft. (8000 Székesfehérvár, Szlovák u. 6.) és a Vértesaljai Kft. jelezte, hogy túlterheltsége miatt jelenleg nincs kapacitása a munka elvégzésére ezért nem ad ajánlatot. Nem adott továbbá ajánlatot a D-Tectum Építőipari és Szolgáltató Kft. (2800 Tatabánya, Búzavirág utca 8.) és a Sárépszer Építőipari Kft. (8051 Sárkeresztes, Móra Ferenc utca 11.). A Gre-Sa Bt. (8060 Mór, Deák F. u. 69.) ajánlata határidőre beérkezett, de az ajánlattételi felhívás költségvetésének főösszesítőjét módosította, ezért az ajánlata érvénytelen.

A határidőben beérkezett érvényes árajánlatok bruttó összegben:

1. PELAPROJECT Kft.
2724 Újlengyel, Petőfi Sándor u. 48.				12.108.147 Ft

2. C és R Közlekedésépítő Kft.
8000 Székesfehérvár, Csucskai u. 4. 				12.317.531 Ft

A beérkezett érvényes árajánlatok az előterjesztés mellékletét képezik. Tájékoztatásul csatoljuk az érvénytelen ajánlatot is. Az ajánlatok értékelésére az Ajánlattételi Felhívásnak megfelelően a bontást követően került sor.

Mór Városi Önkormányzat Képviselő-testületének Mór Városi Önkormányzat 2026. évi költségvetéséről szóló 2/2026. (II.20.) önkormányzati rendelet (a továbbiakban Rendelet) 17. § (1) bekezdés c) pontjának cc) alpontja szerint az Önkormányzat költségvetésében megtervezett beszerzések esetében a bruttó 6.350.000 Ft összegű értékhatárt meghaladó értékű beszerzéseknél ajánlatkérő az önkormányzat és nevében eljár bruttó 12.700.000 Ft értékhatárig a Pénzügyi Bizottság.

Az Önkormányzat költségvetésének májusi soros Képviselő-testületi ülésén tárgyalt módosításakor az „5571-003-13 Intézményi kis összegű felújítások” költségvetési soron további 5.000 eFt forrás biztosítására került sor. Az intézményi felújítási és beruházási munkákra jelenleg összesen bruttó 14.041.043 Ft forrás áll rendelkezésre. A beérkezett ajánlatok alapján a döntés a Pénzügyi Bizottság hatáskörébe tartozik és a szerződéskötéshez szükséges fedezet biztosított.

Az ajánlattételi felhívás kiválasztási szempontjai alapján a legalacsonyabb ellenszolgáltatást tartalmazó ajánlatot adó PELAPROJECT Kft-t (2724 Újlengyel, Petőfi Sándor u. 48.) javasoljuk szerződéskötésre.


A fentiekre tekintettel az alábbi határozat-tervezetet terjesztem a T. Bizottság elé:

HATÁROZAT-TERVEZET


Mór Városi Önkormányzat Képviselő-testületének Pénzügyi Bizottsága – az Önkormányzat 2026. évi költségvetésről szóló 2/2026. (II.20.) önkormányzati rendelet 17. § (1) bekezdés c) pontjának cc) alpontja szerinti átruházott hatáskörében eljárva a 240/2026. (VII.24.) határozatával a „Móri Pitypang Óvoda akadálymentes bejárat kialakítása” tárgyában indított ajánlatkérési eljárást lezárva:

-	azt eredményesnek nyilvánítja,
-	nyertes ajánlattevőként a PELAPROJECT Kft-t (2724 Újlengyel, Petőfi Sándor u. 48.) választja ki bruttó 12.108.147 Ft értékben,
[bookmark: _Hlk171517175]-	a szerződéskötéshez szükséges forrás az Önkormányzat 2026. évi költségvetésében a „013350 Az önkormányzati vagyonnal való gazdálkodással kapcsolatos feladatok” kormányzati funkció „5571-003-13 Intézményi kis összegű felújítások” költségsoron biztosított.

Továbbá a Bizottság felkéri a polgármestert az ajánlattételi dokumentáció részét képező szerződéstervezet nyertes ajánlatnak és jelen határozatban foglaltaknak megfelelő aláírására.


Határidő: 2026.09.02.
Felelős: jegyző (Városfejlesztési és -üzemeltetési Iroda)



Mór, 2026.08.19.




Dr. Taba Nikoletta
jegyző


előterjesztés melléklete

